Νιλς της Δανίας

Βασιλιάς της Δανίας

Ο Νιλς υποστήριξε με φανατισμό την αγιοποίηση του βασιλιά της Δανίας και ετεροθαλούς αδελφού του Κνούτου Δ΄ και υποστήριξε την διαδοχή του στον θρόνο της Δανίας από τον γιο του Μάγκνους Α΄ ο οποίος δολοφόνησε τον υποψήφιο μνηστήρα του θρόνου της Δανίας Κνούτο Λαβαρντ, η βασιλεία του υποστηρίχθηκε από την εκκλησία, δολοφονήθηκε κατά την διάρκεια εμφυλίου πολέμου και τον διαδέχθηκε ο ανιψιός του Έρικ Β΄ της Δανίας. Ο Νιλς αναφέρεται για πρώτη φορά στην ιστορία όταν στάλθηκε να αντικαταστήσει τον αδελφό του Όλαφ Α΄ της Δανίας στην πόλη της Φλάνδρας (1086).  Μετά τον θάνατο του αδελφού του Έρικ Α΄ τον Ιούλιο του 1103 κατά την διάρκεια ταξιδιού του για προσκύνημα στους Αγίους Τόπους εξελέγη βασιλιάς των Δανών και παντρεύτηκε την Μαργαρίτα Φρέντκουλλα την κόρη του βασιλιά της Σουηδίας Ινγκέ Α΄ η οποία είχε ασκήσει πάνω του σημαντική επιρροή.

Εσωτερική πολιτική

Στην διάρκεια της βασιλείας του Νιλς η Δανία είχε εσωτερική ειρήνη, ο σύγχρονος ιστορικός του Ρόσκιλντανς τον περιγράφει σαν ήπιο αλλά όχι ικανό βασιλιά, ασχολήθηκε ιδιαίτερα με τις μεταρρυθμίσεις κάνοντας διαχωρισμό στον στρατιωτικό και τον διοικητικό τομέα ο οποίος ήταν υπεύθυνος για την συλλογή των φόρων.  Τοποθέτησε μέλη του συγγενικού του περιβάλλοντος σε διοικητικές θέσεις συμπεριλαμβανόμενου του γαμπρού του Τζάρλ Ούμπ και των ανιψιών του Έρικ και Κνούτου Λαβάρντ γιων του αδελφού του Έρικ Α΄. Ο Νιλς υποστήριξε με φανατισμό την αγιοποίηση του Αγίου Κνούτου και είχε πολύ καλές σχέσεις με την εκκλησία δίνοντας πλούσια δώρα στην επισκοπή του Όντενσε σε αντάλλαγμα η εκκλησία τον βοήθησε να ισχυροποιήσει την εξουσία του. Έκανε εκστρατεία εναντίον των Σλάβων συμμαχώντας με την Πολωνία, ο γιος του Νιλς Μάγκνους αυτοανακυρήχθη βασιλιάς της Σουηδίας ως Μάγκνους Α΄ της Σουηδίας.

Δολοφονία του ανιψιού του Κνούτου Λαβάρντ από τον γιο του Μάγκνους

Η πρώτη σύζυγος του Μάργκαρετ Φρένκουλλα πέθανε (1128) και ο Νιλς παντρεύτηκε σε δεύτερο γάμο του την Ούλβχιλντ Χάακονσντοττερ χήρα του βασιλιά της Σουηδίας Ίνγκε του Νεότερου, ο γιος του Μάγκνους κατέλαβε τον θρόνο της Σουηδίας (1130). Εμφύλιος πόλεμος ξέσπασε ύστερα από 26 χρόνια ειρήνης ανάμεσα στον ίδιο και τον γιο του Μάγκνους με τον ανιψιό του Κνούτο Λαβάρντ, ο Κνούτος ήταν εξαιρετικά δημοφιλής οι περισσότεροι τον είχαν διάδοχο του θρόνου κάτι που ενόχλησε έντονα τον Νιλς. Στις 7 Ιανουαρίου 1131 ο Μάγκνους δολοφόνησε τον Κνούτο στο Χάραλντστεντ βόρεια του Ρίνγκστεντ, ο ίδιος ο Νιλς αρχικά παρίστανε ότι δεν συμφωνεί με την δολοφονία αλλά τελικά πήρε το μέρος του γιου του. Ο Νιλς είχε μια ισχυρή βάση στην Γιουτλάνδη, με την απόφαση του για την υποταγή της αρχιεπισκοπής του Λουντ στην Γερμανική αρχιεπισκοπή του Αμβούργου - Βρέμης απέκτησε και την υποστήριξη της Αγίας Ρωμαϊκής Αυτοκρατορίας. Ο αρχιεπίσκοπος του Λουντ Άσσερ αντέδρασε σε αυτή την απόφαση του Νιλς υποστηρίζοντας τον Έρικ.

Δολοφονία του Νιλς και του γιου του

Τον Ιούνιο του 1134 μαζί με τον γιο του Μάγκνους στρατοπέδευσε στην Σκανία έτοιμος να έρθει σε σύγκρουση με τις δυνάμεις του Έρικ και του Χάραλντ Κέσζα ετεροθαλών αδελφών του δολοφονημένου Κνούτου Λαβάρντ. Ο Νιλς και ο γιος του Μάγκνους δέχθηκαν αιφνίδια επίθεση από μια ομάδα Γερμανών ιππέων στην μάχη του Φότεβικ, ο Μάγκνους σκοτώθηκε αλλά ο πατέρας του κατόρθωσε να δραπετεύσει.  Ο Νιλς προσπάθησε να διαφύγει στον σύμμαχο του Γερμανό αυτοκράτορα Λοθάριο Γ΄ αλλά πέρασε από την Σλέσβιχ την πόλη του Κνούτου Λαβάρντ αγνοώντας τις προειδοποιήσεις να την αποφύγει. Στο Σλέσβιχ χαιρετήθηκε με τους κληρικούς αλλά τελικά σκοτώθηκε από το εξαγριωμένο πλήθος πριν φτάσει στα ανάκτορα, τον διαδέχθηκε ο Έρικ σαν Έρικ Β΄ της Δανίας.